
            AVIZ

asupra proiectului de Lege pentru modificarea şi completarea anexei la Ordonanţa de urgenţă a Guvernului nr.164/2005 privind diminuarea valorii bunurilor care alcătuiesc domeniul public al statului în vederea recuperării valorii rămase neamortizate de către Compania Naţională de Transport al Energiei Electrice "Transelectrica" -S.A.
În conformitate cu prevederile art. 95  şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru modificarea şi completarea anexei la Ordonanţa de urgenţă a Guvernului nr.164/2005 privind diminuarea valorii bunurilor care alcătuiesc domeniul public al statului în vederea recuperării valorii rămase neamortizate de către Compania Naţională de Transport al Energiei Electrice "Transelectrica" -S.A., trimisă cu adresa nr. PL-x 86 din 26 februarie 2007, înregistrată sub nr. 21/56 din 1 martie 2007. 
Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 13 martie 2007.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ trimis cu adresa nr. 1651 din 4 decembrie 2006. 

În urma dezbaterilor, cu 21 de voturi pentru şi 2 abţineri, s-a hotărât avizarea favorabilă a proiectului de lege.

În raport cu obiectul şi conţinutul său, iniţiativa legislativă face parte din categoria legilor ordinare.
               PREŞEDINTE,
      
 
     Mihai TUDOSE

                                                           SECRETAR,

                                                             Iuliu NOSA

                                                                                            Consilier parlamentar,
                                                                                                                           Anca Chiser



             Expert parlamentar,

